હોમગાર્ડ જવાને આખી વાત માંડીને કરતા કહ્યું સ્કુટર પોલીસને મળ્યું તેના એક સપ્તાહ પહેલા તે નાઈટ ડ્યૂટીમાં હતો, ત્યારે રોડની સામે તરફ એક સ્કુટર ઉપર એક યુવક-યુવતી બેસી વાતો અને મસ્તી કરી રહ્યા હતા, જો કે તેણે આ ઘટનાને ગંભીરતાથી લીધી ન્હોતી કારણ સેટેલાઈટ વિસ્તાર માટે આવા પ્રકારના દશ્ર્યો સહજ છે, પણ એકાદ કલાક પછી ત્યાંથી એક પીસીઆર વાન પસાર થઈ તેમણે આ યુવક-યુવતીને મસ્તી કરતા જોયા એટલે ચાલુ વાને અંદર બેઠેલા પોલીસવાળાએ શું કરો છો તેવી બુમ પાડતા સ્કુટર ઉપર બેઠેલો યુવક તરત ત્યાંથી નિકળી ગયો, જો કે પીસીઆર વાન પણ રોકાઈ ન્હોતી, પણ આ ઘટના જોઈ રહેલા હોમગાર્ડને હવે વાતમાં ગરબડ લાગી કારણ યુવતી સ્કુટર ઉપર બેઠી હતી પણ પેલો યુવક પોલીસ વાન જોતા જ જતો રહ્યો હતો.